There ‘s a youth in this City

1
THERE 's a youth in this city, it were a great pity
That he from the lasses should wander awa;
For he 's bony and braw, weel-favour'd with a',
And his hair has a natural buckle and a'.------
His coat is the hue of his bonnet sae blue;
His facket is white as the new-driven snaw;
His hose they are blae, and his shoon like the slae;
And his clear siller buckles, they dazzle us a'.------

2
For beauty and fortune the laddie 's been courtin;
Weel-featur'd, weel-tocher'd, weel-mounted, and braw;
But chiefly the siller, that gars him gang till her;
The Pennie 's the jewel that beautifies a'.------
There 's Meg wi' the mailin that fain wad a haen him;
And Susie whase daddy was laird o’ the Ha':
There 's lang-tocher'd Nancy maist fetters his fancy------
But th’ laddie's dear sel he lo’es dearest of a'.------